Vlada intenzivno preučuje, kako postopoma sprostiti gospodarski krč in znova zagnati gospodarstvo. A če želimo zagnati proizvodnjo, moramo zagotoviti dovolj zaščitnih sredstev, ugotavlja Kacin.

Trenutno je prioriteta države zagotoviti dovolj zaščitnih sredstev in omejiti širjenje okužbe v domovih za starejše. Vsak dan želi država zagotoviti 100.000 zaščitnih mask iz domače proizvodnje.

Število okuženih po svetu je medtem naraslo na več kot milijon.

Holmec bo odprt tri ure zjutraj in tri ure popoldne

Mejni prehod Holmec na meji z Avstrijo naj bi bil po neuradnih informacijah od ponedeljka v omejenem obsegu znova delno odprt. Dokončno naj bi bilo o tem odločeno v nedeljo.

Kot je poročal časnik Večer, naj bi avstrijske oblasti že obvestile svoje izvedbene obmejne organe, da bo mejni prehod Holmec od ponedeljka odprt med 5. in 8. uro ter med 15. in 18. uro.